পুজোয় ভিলেন বৃষ্টি, মেকআপ লং-লাস্টিং রাখতে দেখুন এই ট্রিকস

ওয়েব ডেস্ক: পুজোয় এবার ভিলেন বৃষ্টি। আগে থেকেই সেই পূর্বাভাস মিলেছে আবহাওয়া দফতরের তরফে। হাওয়া অফিস জানাচ্ছে, রোদ-বৃষ্টির খেলা চলবে এবার। সঙ্গে থাকবে অস্বস্তিকর আবহাওয়াও। তাই পুজোয় ঠাকুর দেখতে বেরোনোর আগে সাজগোজের বাড়তি চিন্তা থাকছেই। ঘাম বা হঠাৎ বৃষ্টির ঝাপটায় মেক আপ যেন নষ্ট না হয়, সেদিকে নজর দিতে হবেই। ঠিক কী কী মাথায় রাখতে হবে মেকআপের সময়, কীভাবে মেকআপ করলে তা থেকে যাবে দীর্ঘক্ষণ, আবার অস্বস্তিও হবে না।

মেকআপ আর্টিস্টরা বলছেন, ঘাম ও বৃষ্টিতে ফাউন্ডেশন গলে যেতে পারে।তাই ওয়াটার-বেসড বা ম্যাট ফাউন্ডেশন ব্যবহার করুন। হালকা কনসিলার লাগালেই ফ্রেশ দেখাবে। আইলাইনার, মাস্কারা, এমনকি লিপস্টিক, সবই চেষ্টা করুন ওয়াটারপ্রুফ ব্যবহার করতে। গ্লসি লিপস্টিক বৃষ্টিতে ছড়িয়ে যেতে পারে। ঘাম মুছতে গিয়ে ঘেঁটে ঘ-ও হতে পারে। সেই সব ঝঞ্ঝাট দূরে রেখে ম্যাট লিকুইড লিপস্টিক ব্যবহার করুন। আর অবশ্যই মেকআপ সেট করতে একটি ভাল সেটিং স্প্রে ব্যবহার করুন। এতে ঘাম হলেও মেক আপ নষ্ট হবে না।

আরও পড়ুন: চলতি বছর দুর্গাপুজোয় ভাইরাল হেয়ারকাট কী? জেনে নিন একঝলকে

এছাড়াও, পুজোর ভিড়ে হেয়ার স্টাইল রাখুন একদম ছিমছাম। চুল খোলা রাখলে ফ্রিজি হয়ে যেতে পারে। বান বা পনিটেল বেস্ট অপশন। চাইলে ট্রেন্ডি হেয়ার ক্লিপ দিয়েও স্টাইল করতে পারেন। এবং বেরোনোর আগে অবশ্যই বেগে রাখুন কমপ্যাক্ট, ব্লটিং পেপার আর একটি লিপস্টিক। হঠাৎ বৃষ্টির পর হাতের কাছে থাকা ছোটখাটো টাচ-আপ দরকারে আসতে পারে।